Jeg har kjøpt wattmåler... Ikke så mye fordi jeg føler et behov for det, men nå er det så mange som har det at jeg nesten følte meg litt utafor! Egentlig har jeg vegret meg for å kjøpe det fordi jeg er redd for at treningene får et for vitenskaplig preg over seg.. Fokus er at det skal være gøy, og å kjøre etter watt er i utgangspunktet noe jeg synes ser litt kjedelig/sterilt ut. Jeg er nok mer en Strava-syklist enn en Trainingpeaks-syklist for å si det litt sånn sykkelnerdete.
Det hele startet med at jeg har vært misfornøyd med Praxis-kranken som fulgte med Specialized Allez-sykkelen. Det er forsåvidt det eneste jeg ikke har vært fornøyd med på sykkelen... Først, noen uker etter at jeg fikk den i fjor høst, synes jeg det var noe rart med kranken og oppdaget at tre (av fem) av drevboltene hadde løsnet og falt ut.. Hvem produserer en krank uten å feste drevboltene skikkelig? Siden det har to av kranklagrene gått og måtte byttes, den har stort sett knirket noe grusomt hele tiden - men dråpen som fikk begeret til å renne over var når jeg oppdaget at Praxis har sinn helt unike krank-aksel dimensjon slik at de ikke er kompatible med noen andre kranklagre systemer på markedet. Faktisk har kranklageret på høyresiden forskjellig dimensjon på akselåpningen enn på venstresiden! Etter alt dette bestemte jeg meg for å terminere mitt forhold med denne irriterende kranken og kjøpte en Shimano 105 krank istedenfor! (Gjett om jeg ble overasket i forrige uke da Bikeradar rangerte Praxis-kranken til den beste i en kåring...)
Når jeg da endelig fikk alt det riktige tok det meg faktisk ikke mer enn 45min å sette inn nye kranklagre, skru på ny krank med Stages wattmåler, koble stages mot Garmin, oppdatere firmware via Stages telefonapp, og teste at alt fungerte. Inkludert i de 45min tok jeg også en liten bildeserie som kan ses under med beskrivelser.
Nå skal jeg snart ut og teste min egen wattmåler for første gang! Det blir jo litt spennende - kanskje blir det litt gøy med wattmåler allikevel!?